Matthijs Holter

Matthijs Holter (født 16. mai 1972) er en norsk spillskaper og forfatter. Han ble født i Bærum, og vokste opp i Oslo og Stavanger.


== Arbeid innen rollespill ==
Holter har i mange år vært svært aktiv i det norske rollespillmiljøet, og har blant annet vært redaktør i fanzinene Imagonem og Replicant. Han deltok i oppstarten av nettstedet rollespill.net, og deltok jevnlig i RISK-konkurransen der. Foreningen Spillskaperlaget ble opprettet på hans initiativ i 2004 og han var leder av foreningen fram til årsmøtet i 2007. I 2005 arrangerte han spillfestivalen HolmCon, som har blitt en årlig tradisjon for nyskapende rollespill. Han mottok i 2006 Statens Kunstnerstipend for yngre kunstnere for å arbeide på prosjektet We All Had Names. Høsten 2007 ble han ansatt i aPlay Motivation for å videreutvikle Lærelyst-metoden, og ble slik den første profesjonelle rollespillforfatter i Norge. I 2007 opprettet han bloggen «Nørwegian Style», hvor norske rollespill presenteres i engelsk oversettelse. Bloggen har også resultert i en antologi. Han var initiativtaker og redaktør for de første 4 numrene av rollespillmagasinet Playground, som kom med sitt første nummer i februar 2011. Etter nummer 4 overtok en ny dansk redaksjon prosjektet. I 2012 mottok han Johannes H. Bergs minnepris som "en sentral foregangsperson for rollespill i Norge og Norden". I 2013 tok han og Ole Peder Giæver initiativ til å starte en norsk friformbevegelse, med månedlige treff for spillutvikling og testing samt den årlige samlingen PlenCon. Samme år tildelte foreningen Hyperion ham ordensgraden Kommandør av det Gylne Horn "for sin innsats for rollespill som kulturuttrykk og læringsverktøy".


== Bibliografi og ludografi ==
Draug, Spartacus, 2004, ISBN 82-43-00301-0. Rollespill.
Beist og Borgerskap, Spartacus, 2005, ISBN 82-430-0340-1. Et tillegg til Draug.
Kampen om Rai, Damm, 2005. Brettspill i forbindelse med bokserien Drageherren av Josefine Ottesen.
Archipelago, 2007. Et rollespill som ble publisert gratis på nettet, og har blitt brukt som inspirasjon av flere andre spillskapere. Spillet har kommet i flere utgaver, den siste i 2012.
Agabadan, 2007. Et virkelighetsspill i samarbeid med Erlend Eidsem Hansen og Espen Nodeland.
Landet bak landet (med Magnus Jakobsson), Damm, 2007, ISBN 9788204130150. Fantasiroman for ungdom.
Han har bidratt med materiale til rollespillet Itras By, utgitt 2008.
Fra Vestfold til Miklagard, Høyskoleforlaget, 2008, ISBN 82-7634-606-5. Grunnbok til Lærelyst-metoden.
De Høye Landene, Høyskoleforlaget, 2008, ISBN 82-7634-605-7. Grunnbok til Lærelyst-metoden.
Larp, the Universe and Everything (red., med Eirik Fatland og Even Tømte), Knutepunkt 2009, ISBN 978-82-997102-2-0. Artikkelsamling om laiv og rollespill.
Nørwegian Style (red., med Even Tømte og Håken Lid), eget forlag 2009. Samling med norske rollespill av diverse forfattere oversatt til engelsk.
Agabadan II, 2009. Et virkelighetsspill i samarbeid med Erlend Eidsem Hansen.
Mørkeboka, CappelenDamm, 2009, ISBN 8202306582. Et ARG i samarbeid med Sigbjørn Mostue.
Society of Dreamers, eget forlag, 2010. Et rollespill om et mystisk selskap som undersøker drømmeskapninger.
Love in the Time of Seið, eget forlag, 2010. Et rollespill i samarbeid med Jason Morningstar.
Playground Magazine, eget forlag, 2011-2012. Et internasjonalt magasin om rollespill og laiv.
Play With Intent, 2012. Et rammeverk for improvisert spill i samarbeid med Emily Boss.
The Devil's Cub, eget forlag, 2013, ISBN 978-82-303-2349-6. En roman om en noaide som blir gravid med djevelen.
Rollespill, CappelenDamm, 2014, ISBN 9788202421953. En faktabok om rollespill i samarbeid med Ole Peder Giæver.
Conradine, eget forlag, 2016, ISBN 9781365148378. Oppfølger-roman til The Devil's Cub.
Love in the Time of Khvareneh, Bully Pulpit Games, 2016. Et rollespill i samarbeid med Jason Morningstar.


== Eksterne lenker ==
Rollespillet Society of Dreamers
Rollespillet Draug Arkivert 14. januar 2006 hos Wayback Machine.
Bloggen «Nørwegian Style»
Lærelyst-ressurser
Playground Magazine
Play With Intent
Forfatternettsted